Isroilda harbiy-havo kuchlarining mamlakat tarixidagi eng yirik  mashqlari o‘tkaziladi

2017 yilning kuzida Isroilda Blue Flag – harbiy-havo kuchlarining mamlakat tarixidagi eng yirik mashqlari bo‘lib o‘tadi. Bu haqda Defense News yozmoqda.
Mashqlarda ishtirok etish uchun AQSh, Gretsiya, Polsha, Fransiya, Germaniya, Hindiston va Italiya davlatlari vakillari taklif etildi. Hammasi bo‘lib 100dan ortiq jangovar samolyotlar qatnashishi mo‘ljallangan. Mashqlarni 40dan ortiq davlat vakillari hamda harbiy attashelar kuzatib boradi.
«Bu Isroil HHK uchun tarixdagi eng yirik mashqlar bo‘ladi», - deya ma'lum qildi Isroil mudofaa armiyasining xalqaro hamkorlik boshqarmasi boshlig‘i podpolkovnik Richard Gext.
U mashqlar aynan qanday yo‘nalishlarda bo‘lib o‘tishiga oydinlik kiritmadi. Nashrning ta'kidlashicha, avvalgi Blue Flag’da qator o‘quv-mashg‘ulot parvozlari amalga oshirilgan bo‘lib, ularda havo jangi, yer ustidagi mobil va statsionar nishonlarga aniq zarba berish hamda RQMni buzib o‘tish bo‘yicha vazifalar bajarilgan.
Blue Flag 2013 yildan beri har ikki yilda bir marotaba o‘tkaziladi, odatda ularning davomiyligi ikki haftani tashkil etadi.